
Настоящият проект  има за цел да повиши информираността сред учениците по темата за енергийната ефективност и да ги насърчи да спестяват енергия в училищата, чрез промяна на поведението на потребителите,  като по този начин допринесат и за ограничаване на климатичните промени. Той има практическа насоченост, позволявайки на децата да бъдат директно включени в процеса на оценяване и подобряване на енергопотреблението в училището.
[bookmark: _GoBack]             Изпълнението на проекта се състои в сформиране на енергиен  екип – група деца, които стават отговорни за начина на ползване на енергията в училище. Учениците от екипа  бяха обучени по темата за енергийната ефективност. Постигна се разбиране за това какво са климатичните промени, как производството на енергия влияе върху тях и как може да се пести енергия в ежедневието. Те получиха теоретични знания  и за  свойствата на парниковите газове, и кръговрата на  въглеродния диоксид в природата. Учениците  проведоха енергийна обиколка на училището с цел оценяване на енергийната ситуация. Те откриха местата, в които енергията „изтича напразно“ и се ориентираха какво може да се направи, за да се подобри положението. Екипът изготви температурен профил на училището, предложиха начини за пестене на енергия чрез промяна на поведението на потребителите. Децата разполагат с измервателни уреди като термометри,уред за измерване на въглероден диоксид,луксомер, уред за измерване на мощността на електроуреди, с които следят за състоянието на енергопотреблението в училищната сграда. След проучванията малките енергийни експерти предложиха технически мерки за намаляване на разходите за енергия, показаха и на останалите ученици от училището, на родителите и учителите какво трябва да се прави, за да се спести енергия. Учениците от екипа направиха обучения на своите съученици и им показаха начини за пестене на енергия в училището

